**4. NAPIREND**

**E l ő t e r j e s z t é s**

**Balatonhenye Község Önkormányzata Képviselő-testületének**

**2017. július 17.-i nyilvános rendkívüli testületi ülésére**

**Tárgy: Igazságügyi szakértői díj átvállalása**

**Előterjesztő: Kovács Csaba Károly, polgármester**

**Előkészítette: Tóthné Titz Éva jegyzőt helyettesítő aljegyző, Nagy Éva munkaügyi**

**ügyintéző**

**----------------------------** Jogszabállyal nem ellentétes

Előterjesztő

-----------------------------------

Tóthné Titz Éva jegyzőt helyettesítő aljegyző

Tisztelt Képviselő-testület!

Balatonhenye Község Önkormányzata Képviselő-testülete 16/2016. (XII. 01.) önkormányzati rendeletével települési adót vezetett be, mely adónem a község közigazgatási területének zártkertjében lévő termőföldeket érinti.

A rendelet vonatkozásában a Veszprém Megyei Kormányhivatal törvényességi felhívással élt, melyben felhívta a figyelmet arra, hogy amennyiben a gondozottság kérdésének megítélésében a hatóság nem rendelkezik megfelelő szakértelemmel hatósági szakértő kirendelése szükséges.

A Kővágóörsi Közös Önkormányzati Hivatal több hatósági szakértőtől nyilatkozatot kért annak céljából, hogy megismerje, hogy a szakértő milyen feltételekkel vállalnák a szakértői munkát.

Több szakértőtől érkezett árajánlat. A legkedvezőbb árajánlatot dr. Kovács Tamás (9330 Kapuvár, Bercsényi u. 22.) adta (bruttó 914.400 Ft).

Fentiek alapján kérem, hozzák meg döntésüket:

***Határozati javaslat:***

**BALATONHENYE KÖZSÉG ÖNKORMÁNYZATA KÉPVISELŐ-TESTÜLETÉNEK**

**…/2017. (…) HATÁROZATA**

***Igazságügyi szakértői díj átvállalásáról***

Balatonhenye Község Önkormányzata Képviselő-testülete a települési adóról szóló 16/2016 (XII.01.) önkormányzati rendeletében foglalt balatonhenyei zártkerti ingatlanok gondozottságával kapcsolatosan készítendő igazságügyi szakértői vélemény elkészítésére a Kővágóörsi Közös Önkormányzati Hivatal által kirendelt szakértő vonatkozásában vállalja, hogy a szakértői díj összegét a szakértőt kirendelő Kővágóörsi Közös Önkormányzati Hivatal részére megtéríti.

A Képviselő-testület felhatalmazza a polgármestert a Kővágóörsi Közös Önkormányzati Hivatallal történő megállapodás megkötésére és annak aláírására.

Felelős: Kovács Csaba Károly, polgármester

Határidő: szakértő által kiállított számla beérkezését követő 15 nap

Kővágóörs, 2017. július 12.

Tóthné Titz Éva

jegyzőt helyettesítő aljegyző